kardosdrur/scandi-wiki huggingface dataset:
Øvelsesområde

Et øvelsesområde eller skydeterræn er et øde område, hvor militæret kan træne deres soldater uden at komme i konflikt med civilbefolkningen. Et sådan område har ofte også en skydebane, hvor det er tilladt at træne i at skyde med skarp ammunition. I forbindelse med øvelser lukkes områderne af for offentligheden.

Danske øvelsesområder 
 Oksbøl Skyde- og Øvelsesterræn
 Borris Skydeterræn
 m.fl.

Militær
Louise af Slesvig-Holsten-Sønderborg-Glücksborg (1858-1936)

Prinsesse Louise til Slesvig-Holsten-Sønderborg-Glücksborg (6. januar 1858 – 2. juli 1936) var en tysk prinsesse af Slesvig-Holsten-Sønderborg-Glücksborg, der var fyrstinde af det lille tyske fyrstendømme Waldeck og Pyrmont fra 1891 til 1893.

Hun var datter af hertug Frederik af Slesvig-Holsten-Sønderborg-Glücksborg og blev gift med fyrst Georg Viktor af Waldeck og Pyrmont i 1891. Hun var niece til kong Christian 9. af Danmark.

Biografi 

Prinsesse Louise blev født den 6. januar 1858 på herregården Louisenlund i Hertugdømmet Slesvig som det tredje barn og anden datter af hertug Frederik af Slesvig-Holsten-Sønderborg-Glücksborg i hans ægteskab med prinsesse Adelheid af Schaumburg-Lippe.

Prinsesse Louise giftede sig 33 år gammel den 29. april 1891 på Louisenlund med den 60-årige fyrst Georg Viktor af Waldeck og Pyrmont. Han var søn af fyrst Georg 2. af Waldeck og Pyrmont og prinsesse Emma af Anhalt-Bernburg-Schaumburg-Hoym og herskede over det lille fyrstendømme Waldeck og Pyrmont i det centrale Tyskland. Ægteskabet var fyrst Georg Viktors andet ægteskab, og prinsesse Louise blev efter brylluppet stedmoder til hans syv børn, heriblandt dronning Emma af Nederlandene. I ægteskabet mellem Louise og Georg Viktor blev der desuden født yderligere en søn, prins Wolrad, der i 1914 faldt i Første Verdenskrig.

Fyrst Georg Viktor døde den 12. maj 1893 efter blot to års ægtskab. Fyrstinde Louise overlevede sin mand med 43 år og døde den 2. juli 1936 i Marburg.

Referencer

Eksterne links 

 Hans den Yngres efterkommere

Sønderborgske fyrstelige
Huset Glücksburg
Fyrstinder af Waldeck og Pyrmont
Benjamin Willaume-Jantzen

Benjamin Willaume-Jantzen (født 29. juni 1987) er en dansk fodbolddommer, der siden 2017/2018-sæsonen dømte i den danske Superliga indtil DBU i 2020 rykkede Willaume-Jantzen tilbage til 1. division. 

Før oprykningen til Superligaen havde Willaume-Jantzen haft 5 sæsoner i 1. og 2. division. Willaume-Jantzen havde sin debut som Superligadommer den 28. juli 2017 i kampen mellem SønderjyskE og FC Helsingør.

Referencer 

Fodbolddommere fra Danmark
Nordre Kattegatvej

Nordre Kattegatvej er en omfartsvej mellem Primærrute 16 og Grenaa Havn. Vejen er ca. 6,1 km lang og skal lede den tunge trafik til Grenaa Havn uden om Grenaa, så byen ikke bliver belastet af for meget trafik.

Vejens forløb har været omdiskuteret i forbindelse med sagen om Waterfront.

Omfartsvejen åbnede for trafik i maj 2018.

Kilder 

Omfartsveje i Danmark
Transport i Grenaa
Morten Krogh

Morten Krogh (født 19. marts 1988) er en dansk fodbolddommer, der siden 2016/2017-sæsonen har dømt i den danske Superliga. Før oprykningen til Superligaen var han dommer i 1. og 2. division.

Morten Krogh havde sin debut som Superliga dommer den 29. juli 2016 i kampen mellem Viborg og Esbjerg.

Han blev FIFA-dommer pr. 1. januar 2019.

Morten debuterede som dommer i Champions League den 25. oktober 2023 i kampen mellem BSC Young Boys og Manchester City.

Referencer

Eksterne henvisninger 

Fodbolddommere fra Danmark
Peter Munch Larsen

Peter Munch Larsen (født 30. oktober 1982) er en dansk fodbolddommer, der siden 2016/2017-sæsonen har dømt i den danske Superliga. Før oprykningen til Superligaen var han dommer i 1. og 2. division.

Peter Munch Larsen havde sin debut som Superliga dommer den 5. august 2016 i kampen mellem Silkeborg og Lyngby BK.

I sommeren 2019 blev Peter Munch Larsen igen rykket ned som divisions dommer.

Referencer 

Fodbolddommere fra Danmark
Sandi Putros

Sandi Putros (født 27. oktober 1987) er en dansk fodbolddommer, der siden 2016/2017-sæsonen har dømt i den danske Superliga. Før oprykningen til Superligaen var han dommer i 1. og 2. division.

Sandi Putros havde sin debut som Superliga dommer den 24. juli 2016 i kampen mellem AC Horsens og SønderjyskE. Han er bror til fodboldspilleren Frans Dhia Putros, og de er af irakisk afstamning.

Referencer 

Fodbolddommere fra Danmark
Johan Frederik af Slesvig-Holsten-Gottorp

Johan Frederik af Slesvig-Holsten-Gottorp () (1. september 1579–3. september 1634) var et medlem af fyrstehuset Slesvig-Holsten-Gottorp, der var fyrstærkebiskop af Bremen fra 1596 til 1634, fyrstbiskop af Lübeck fra 1607 til 1634 og fyrstbiskop af Verden fra 1631 til 1634. Han var en yngre søn af Hertug Adolf af Slesvig-Holsten-Gottorp i hans ægteskab med Christine af Hessen.

Se også 
 Slesvig-Holsten-Gottorp
 Fyrstærkebispedømmet Bremen
 Fyrstbispedømmet Lübeck
 Fyrstbispedømmet Verden

Litteratur

Eksterne henvisninger 

Huset Oldenburg
Fyrstbiskopper af Lübeck
Richard Glazar

Richard Glazar (født den 29. november 1920 i Prag som Richard Goldschmid; død den 20. december 1997) var en tjekkisk overlevende fra udryddelseslejren Treblinka.

Liv 
Richard Goldschmids far var indtil slutningen af 1. verdenskrig officer i den Østrig-Ungarnske hær, han blev 1940 deporteret og døde. Richard voksede op i Prag, hans forældre lod sig skilde i 1932, moderen giftede sig i 1936 med en købmand, hun overlevede Theresienstadt, Auschwitz og Bergen-Belsen. Goldschmid blev student i 1939, og begyndte at studere økonomi ved Karlsuniversitetet i Prag, men måtte ophøre i november 1939 da nazisterne lukkede alle de højere tjekkiske skoler.

Indtil 1942 lykkedes det Glazar, at skjule sig i en landsby. I september 1942 blev han fanget og ført til Koncentrationslejren Theresienstadt og i oktober blev han deporteret som arbejdsjøde til udryddelseslejren Treblinka.
Under opstanden i Treblinka den 2.august 1943 lykkedes det for nogle af arbejdsjøderne at flygte. Mens de fleste af flygtningene blev fanget og dræbt i nærheden af lejren, lykkedes flugten for Glazar. Med sin medfange Karel Unger rejste som tjekkisk fremmedarbejder gennem Polen til Tyskland. På maskinfabrikken Heinrich Lanz AG i Mannheim overlevede han med falske papirer som arbejder indtil den tyske kapitulation
Efter krigen studerede han i Prag og London til økonomiingeniør og ændrede 1947 sit navn til Glazar. 1949 giftede han sig med Zdenka Vitková, hun havde to børn. I forbindelse med Slánský-Processen blev han igen som jøde forfulgt og måtte 1952/53 igen arbejde som metalarbejder i byen Kladno. Derefter var han indtil 1968 beskæftiget som bibliotekar ved det tjekkiske videnskabelige akademi i Prag.

Efter den mislykkede reform Foråret i Prag flygtede familien 1969 til Bern i Schweiz, hvor han kæmpede med store sprogvanskeligheder og arbejdsløshed, men fandt til sidst en stilling ved økonomiforskningsfirmaet Prognos AG i Basel.

Richard Glazar vidner 
1963 og 1971 vidnede han som en af de 54 overlevende fra opstanden i Treblinka mod de anklagede gerningsmænd under Treblinka-Processerne i Düsseldorf. Han forklarede at der kl. 14 kom en besked fra oprørsledelsen om, at fra det øjeblik skulle ingen jøde dø. Hvis nogen blev truet, skulle opstanden straks iværksættes. Kl. 15:50 skal den jødiske stikker Kuba have sagt noget til SS-manden Küttner, og lige efter begyndte Küttner at slå løs på en jødisk dreng. Dermed blev der givet signal, måske to timer før planlagt. Glazar beskrev opstanden som kaotisk. Granater og flasker med benzin eksploderede; brande brød ud nærmest omgående; og der blev skudt overalt. Også dødslejren stod i flammer.

Litteratur 
 Wolfgang Benz: Deutsche Juden im 20. Jahrhundert : eine Geschichte in Porträts. München : Beck, 2011, , darin: Die Schatten der Vergangenheit: Richard Glazar, S. 299–308

Eksterne henvisninger 
 
 Glazar, Richard. In: Theresienstadt Lexikon.

Personer fra Tjekkiet
Absalonsgade (København)

Absalonsgade er en gade på Vesterbro i København. Den går fra Vesterbrogade i nord til Sønder Boulevard i syd og krydser Istedgade undervejs. Københavns Museum har opsat en mindre udstilling af historisk gadeinventar i tilknytning til museets tidligere bygning på hjørnet af Vesterbrogade. En af de to indgange til Skydebanehaven ligger i gaden.

Historie 

Gaden er anlagt på en del af det store område udenfor Vesterport, der tidligere tilhørte Det Kongelige Kjøbenhavnske Skydeselskab og Danske Broderskab. Gaden er opkaldt efter biskop Absalon, der fik overdraget København i 1167, hvilket er noget af det ældste, man med sikkerhed ved om byen. Gaden blev bebygget med typisk femetages boligbyggeri i 1870'erne. Som sådan blev den hurtigt en del af et tæt befolket arbejderkvarter. I 1880 boede der for eksempel 17 familier med i alt 81 børn alene i nr. 30.

En af dem der stod for at udvikle området var Peter Christian Wienberg, der var en af de mest aktive byggematadorer på den tid. Han startede sin karriere i provinsen med at bygge alt fra fyrtårne til herregårde men flyttede sin forretning til København i 1866. Hans professionelle samarbejde med Ferdinand Meldahl sikrede ham flere store kontrakter, herunder etableringen af Statens Museum for Kunst, Kunstudstillingsbygningen på Charlottenborg og Marmorkirken.

Københavns Politis Station 5 flyttede til Svendsgade 3 på hjørnet af Absalonsgade i 1882. Indtil da havde den haft til huse på den nærliggende Gasværksvej. Bygningen, der blev opført efter tegninger af Ludvig Fenger, er nu blevet omdannet til lejligheder. Vinduerne i stueetagen var oprindeligt buede foroven men er nu firkantede.

Bygninger og beboere 
Biografen Vester Vov Vov ligger i nr. 5.

Nr. 5 blev opført i 1869 efter tegninger af Carl Lendorf, mens nr. 22 blev opført samme år efter tegninger af Vilhelm Friederichsen. Nr. 17 blev opført i 1874 efter tegninger af Charles Abrahams.

Bag nr. 28 med udsigt over Skydebanehaven ligger en bygning inspireret af jugendstil, der blev opført i 1903 efter tegninger af Aage Langeland-Mathiesen. Nr. 3 blev opført i 1880 efter tegninger af Johannes Emil Gnudtzmann. Vesterbro Ungdomsgård ligger lige indenfor indgangen til Skydebanehaven. Den blev opført efter tegninger af Hans Christian Hansen fra Stadsarkitektens Direktorat i 1952-1953.

Bygningen hvor titelpersonen Sonja bor med sin familie i DR's tv-serie Sonja fra Saxogade fra 1968 ligger i Absalonsgade 30. Saxogade som sådan ligger ca. 300 m vest for Absalonsgade.

Noter

Eksterne henvisninger 

Gader på Vesterbro
Bean: The Ultimate Disaster Movie

Bean The Ultimate Disaster Movie er en britisk/amerikansk komediefilm fra 1997 baseret på tv-serien Mr. Bean. Filmen har i lighed med tv-serien Rowan Atkinson i titelrollen, og derudover medvirker Peter MacNicol. Filmen er instrueret af Mel Smith og brugte mange af ideerne og skitserne fra den oprindelige tv-serie.

Medvirkende 
 Rowan Atkinson som Mr. Bean
 Peter MacNicol som David Langley
 John Mills som Bestyrelsesformand
 Pamela Reed som Alison Langley
 Harris Yulin som George Grierson
 Burt Reynolds som General Newton
 Larry Drake som Elmer
 Danny Goldring som Buck, sikkerhedsvagt
 Johnny Galecki som Stingo Wheelie
 Chris Ellis som Detektiv Butler
 Richard Gant som Løjtnant Brutus

Eksterne henvisninger 
 

Mr. Bean
Britiske film fra 1997
Amerikanske film fra 1997
Komediefilm fra Storbritannien
Komediefilm fra USA
Engelsksprogede film
August-revolutionen

August-revolutionen () var en revolution lanceret af Viet Minh mod fransk koloniale styre i Vietnam den 14. august 1945.

Historie

I marts 1945 arresterede de japanske styrker i Vietnam den franske guvernør og inviterede kejser Bao Dai til at danne en regering. Bao Dai havde været en politisk kransekagefigur under franskmændene og var ikke bedre under japanerne, hvor han optrådte som deres marionet. Der var bestemt ingen tro på hans evne til at lede Vietnam efter anden verdenskrig. Da japanerne blev besejret under den den sovjetiske befrielse af Manchuriet i august 1945, overgav de japanske tropper sig nogle dage senere. Ifølge de vilkår, der var fastsat af de allierede, skulle japanske styrker i det nordlige Vietnam overgive sig til kineserne, mens de i det sydlige Vietnam skulle overgive sig til britiske styrker. Den 14. august tog Ho Chi Minh og Viet Minh kontrol over Vietnam og udstedte en erklæring om uafhængighed samt dannede en national regering. Augustrevolutionen, som den siden er blevet kendt, var populært og kortvarigt vellykket. Men de allierede styrker forhindrede Viet Minh i at udvide deres myndighed til hele nationen.

Den 2. september 1945 erklærede Ho Chi Minh Vietnams uafhængighed fra Frankrig under det nye navn Den Demokratiske Republik Vietnam.

Referencer 

Vietnams historie
Begivenheder i 1945
NJORD - New Nordic Music Biennale

NJORD - New Nordic Music Biennale er en københavnsk biennale for ny kunstmusik. Den blev stiftet i 2014, og den første biennale blev afholdt den 28. januar til 1. februar 2016 under temaet "Colour of sound".

Biennalen samler komponisterer, musikere, visuelle kunstnere, digtere og instruktører i nordiske samarbejder.

Biennalen har et tema, der skifter fra år til år, og præsenterer hver gang én eller flere nordiske kunstnere som hovednavn(e):

Referencer

Eksterne henvisninger 
 NJORDs hjemmeside

Musikfestivaler i Danmark
Etableret i 2014
Søren Dietz

Søren Dietz (født 6. oktober 1940) er adjungeret professor på Københavns Universitet under Institut for Tværkulturelle og Regionale Studier (ToRS)

Tidligere beskæftigelser:
 Direktør i Dansk Institut i Athen fra 1992-1997.
 Direktør for Ny Carlsberg Glyptotek fra 1998-2002.
 Leder af Center for middelhavslandenes Arkæologi ved Nationalmuseet fra 1997-1998
 Overinspektør ved Nationalmuseet (indtil 1990)
 Har været inspektør ved Antiksamlingen med særligt ansvar for middelhavslandene og den nære Orient ved Nationalmuseet (fra 1969)

Museumsdirektører fra Danmark
Professorer fra Københavns Universitet
Personer i Kraks Blå Bog
Ho Chi Minh kommunistiske ungdomsunion

Ho Chi Minh kommunistiske ungdomsunion () er den største socialpolitiske ungdomsorganisation i Vietnam. Unionen er underlagt Det kommunistiske parti i Vietnam. Organisationen blev grundlagt den 26. marts 1931 og blev ledet og oplært af Ho Chi Minh.

Referencer 

Kommunistiske ungdomsorganisationer
Etableret i 1931
Ewa Pajor

Ewa Pajor (født 3. december 1996) er en polsk fodboldspiller, der spiller som angriber for VfL Wolfsburg og Polens landshold. Hun er den yngste spiller, der har spillet i den bedste polske fodboldliga for kvinder, i Ekstraklasa, hun var på det tidspunkt 15 år og 133 dage gammel. Hun blev valgt til UEFA Under-17 Golden Player for bedste spiller i U/17 EM i fodbold for kvinder.

I juni 2015 underskrev Pajor en to-årig kontrakt med VfL Wolfsburg i den tyske Bundesliga.

Hæder 

 Bundesliga: Vinder 2016-17
 DFB-Pokal: Vinder 2016, 2017
 Istria Cup: Vinder 2015
 U/17 EM i fodbold for kvinder: Vinder 2013
 Ekstraliga: Vinder 2014, 2015
 Polske Cup: Vinder 2013, 2014, 2015

Referencer

Eksterne henvisninger 

 

Kvindelige fodboldspillere fra Polen
Kvindelige fodboldlandsholdsspillere fra Polen
Fodboldspillere fra VfL Wolfsburg (kvinder)
Shanghai Masters

Shanghai Masters er en professionel tennisturnering, som hvert år i oktober afvikles på hardcourt-baner i Qizhong Forest Sports City Arena i Shanghai, Folkerepublikken Kina.

Turneringen er (pr. 2017) kategoriseret som en ATP World Tour Masters 1000-turnering på mændenes ATP World Tour, og den afvikles som den ottende og næstsidste turnering i løbet af sæsonen i den kategori. Det er den eneste turnering i kategorien ATP World Tour Masters 1000, der ikke bliver spillet i Europa eller Nordamerika.

De første fem år (2009-13) blev turneringen af spillerne valgt som årets turnering på ATP World Tour i kategorien ATP World Tour Masters 1000.

Historie 

I 1996 blev en professionel tennisturnering for første gang afholdt i Folkerepublikken Kinas største by, Shanghai. Den første udgave af Shanghai Open, der var placeret i ATP Tour'ens laveste kategori, ATP International Series, blev vundet af Andrej Olkhovskij, der i finalen vandt over Mark Knowles. I 2002 blev det sæsonafsluttende mesterskab, Tennis Masters Cup, afholdt i Shanghai, hvilket blev så stor en succes, at den daværende verdensetter, Lleyton Hewitt, foreslog ATP at tildele Shanghai værtskabet for mesterskabet fra 2005 til 2007.

Mens Shanghai Open blev afholt yderligere to år i 2003 og 2004 i Shanghai New International Expo Center, opført til Tennis Masters Cup 2002, blev et nyt anlæg, Qizhong Forest Sports City Arena, bygget for at kunne være vært for ATP-slutspillet fra og med 2005. I 2006 forlængede ATP den tre-årige aftale med et fjerde år. I de fire år på Qizhong-anlægget nåede Roger Federer tre finaler, hvoraf han tabte den første i 2005 til David Nalbandian, inden han vandt de næste to i 2006 og 2007, mens Novak Djokovic vandt titlen i 2008.

I marts 2007 offentliggjorde ATP, at man i forbindelse med tourens kommende rebranding i 2009 ville etablere en ATP World Tour Masters 1000-turnering, der skulle afholdes på Qizhong-anlægget i Shanghai. Shanghai-turneringen overtog den termin i oktober, der tidligere var besat af indendørsturneringen Mutua Madrileña Masters Madrid. Samtidig oprettede grusturneringen Mutua Madrileña Madrid Open, der overtog German Opens forårstermin, mens den tyske turnering blev nedgraderet og flyttet til juli. Tennis Masters Cup blev til ATP World Tour Finals og flyttede til The O2 Arena i London.

Shanghai ATP World Tour Masters 1000 blev etableret for at opfylde ATP World Tour og Kinas tennisforbunds ønske om at udvikle markedet for tennis i Folkerepublikken Kina og i resten af Asien. Som følge af en sponsoraftale blev turneringen i 2010 opdøbet til Shanghai Rolex Masters.

Turneringen blev formelt præsenteret på en pressekonference den 13. november 2008 under Tennis Masters Cup, hvor flere detaljer om turneringen, herunder antallet af spillere, underlaget, og opførelsen af yderligere baner blev annonceret, samtidig med at den schweiziske urproducent Rolex blev afsløret som hovedsponsor.

Præmier

Tilskuertal

Vindere og finalister

Herresingle

Herredouble

Kilder / eksterne henvisninger 
 ATP World Tour - Shanghai Rolex Masters 
 Shanghai Rolex Masters

Noter 

 
Etableret i 2009
Christopher Michelsen

Christopher Michelsen eller Christoffer Mikkelsen (død 1556) var en dansk teolog, der i 1551 var ansat som læsemester ved Sankt Knuds Kirke i Odense. Her skabte han opstandelse, da han sammen med præsten Laurids Helgesen kom i strid med præsterne i Sankt Knuds Kloster. Biskop Jørgen Jensen Sadolin forsøgte at mægle i striden, men det medførte, at Helgesen beskyldte Sadolin for at have katolske anskuelser (papisme). Michelsen og Helgesen var markante figurer i døberbevægelsen, der dog aldrig fik større gennemslagskraft i Danmark. De to teologer blev derpå anklaget for landemode med tilstedeværelse af kong Christian 3., og her fornærmede Michelsen kongen, idet han sagde, at det havde været bedre, hvis kongen havde ladet alle klostre jævne med jorden end at frede munkevæsenets levninger.

Derefter blev Michelsen stillet over for valget mellem at undskylde over for biskoppen eller at gå i fængsel. Han valgte det sidste og blev indsat i Sorø Klosterfængsel i 1552. Her døde han få år senere.

Referencer 

Teologer fra Danmark
Anabaptister
Gvardejsk

Gvardejsk (, ), indtil 1946 kendt som Tapiau (;  eller Tepliava; ) er en by og det administrative center i rajonen af samme navn i Kaliningrad oblast, Rusland. Byen ligger på højre bred af floden Pregolja, 38 km øst for Kaliningrad. Gvardejsk har  indbyggere.

Historie 
Peter af Dusburg skrev i 1254 om en by ved navn Tapiow, og det nærtliggende fort Surgurbi fandtes i 1265. Navnene stammer fra gammelpreussisk, hvor tape betyder "varme", mens sur gabis betyder "rundt om bjerget". Under de preussiske korstog i 1200-tallet blev området erobret af riddere fra Den Tyske Orden. For at beskytte Samland fra nadruvianere og skalduvianere (to tidligere preussiske folkeslag) opførte ridderne et træfort mellem floderne Deime og Pregolja 1283-1290. Dette blev i 1351 erstattet af Tapiau Slot, en såkaldt Ordensburg af sten.

Bosættelsen kom efterhånden til at blive kendt som Tapiau. Vytautas, senere kendt som storfyrste af Litauen, blev døbt i Tapiau i 1385. Efter at sædet for stormesteren af den Tyske Orden blev flyttet fra Marienburg til Königsberg blev Tapiau hjemsted for ordenens arkiv og bibliotek i perioden 1469 til 1722.

Tapiau kom til at høre under hertugdømmet Preussen i 1525. Tapiau Slot blev ofte brugt som alternativt sæde for de preussiske hertuger; således døde Albrecht af Preussen her i 1568. I 1701 blev byen en del af kongeriget Preussen og fik stadsret af kong Frederik Vilhelm 1. af Preussen i 1722. Den hørte under provinsen Østpreussen og blev en del af det Tyske Kejserrige ved Tysklands samling 1871.

I modsætning til de fleste andre byer i det nordlige Østpreussen blev Tapiau næsten ikke beskadiget under anden verdenskrig. Efter krigen blev byen annekteret af Sovjetunionen og omdøbt til Gvardejsk ("vagtby") i 1946. Byen havde haft en tysk befolkning på omkring 9.000, hvoraf en hel del var enten flygtet eller dræbt i de sidste måneder af krigen; stort set resten af tyskerne blev fordrevet, og byen blev efterhånden befolket af sovjetiske tilflyttere.

Referencer

Eksterne henvisninger 

Byer i Kaliningrad oblast
Tidligere tyske byer
Etableret i 1255
Ingolf Boisen

Ingolf Boisen (født 8. maj 1904 i Højerup på Stevns, død 3. juli 1990) var en dansk filminstruktør og filmproducent. Boisen var medstifter af Minerva Film i 1936 sammen med Axel Lerche.

Boisen skabte sammen med Lerche og Theodor Christensen Iran - det nye Persien

Filmografi 

 

 John Tranums sidste Flyvning, 1935, Instruktion, Dokumentarfilm
 Barnets Sundhed - Slægtens Fremtid, 1936, Instruktion, Dokumentarfilm
 Billeder fra Hæren, 1936, Foto, Dokumentarfilm
 Iran - det nye Persien, 1939, Instruktion, Dokumentarfilm
 Forsvaret og angrebet, 1939, Instruktion, Dokumentarfilm
 Det brænder i Norden, 1940, Foto, Dokumentarfilm
 De hundrede dage, 1941, Foto, Dokumentarfilm
 Ungdom i arbejde, 1941, Foto, Dokumentarfilm
 Med Hæren paa Øvelse, 1941, Instruktion, Dokumentarfilm
 Mod Difteri I, 1941, Foto, Dokumentarfilm
 Skoven, 1942, Foto, Dokumentarfilm
 Ordre No. 95807, 1942, Foto, Dokumentarfilm
 Vi bygger med Cembrit, 1942, Instruktion, Dokumentarfilm
 Mod Difteri II, 1942, Foto, Dokumentarfilm
 Vore Tænder, 1942, Foto, Dokumentarfilm
 Staden København, 1943, Instruktion, Dokumentarfilm
 Sild i Trængsel, 1943, Instruktion, Dokumentarfilm
 Staal, 1943, Instruktion, Dokumentarfilm
 Apotek, 1944, Instruktion, Dokumentarfilm
 Faren fra luften, 1944, Instruktion, Dokumentarfilm
 Bomber over Danmark, 1944, Instruktion, Dokumentarfilm
 Hvor korte Skinner bliver lange, 1945, Instruktion, Dokumentarfilm
 Dansk Staal, 1945, Manus, Dokumentarfilm
 Det gælder din Frihed, 1946, Fotograf, Dokumentarfilm
 84 Petersen, 1946, Instruktion, Dokumentarfilm
 Vejen mod nord, 1948, Speaker, Dokumentarfilm
 Sjællands sanger, 1948, Instruktion, Dokumentarfilm
 Sikkerhed i luften, 1949, Instruktion, Dokumentarfilm
 Min kone er uskyldig, 1950, Fotograf (suppl. optagelser), Spillefilm
 Grundlovsforslaget, 1953, Instruktion, Dokumentarfilm
 Mit navn er Christensen, 1953, Instruktion, Dokumentarfilm
 Havets husmænd, 1954, Instruktion, Dokumentarfilm
 Student i Danmark, 1954, Manus, Dokumentarfilm
 Hans Hedtofts bisættelse, 1955, Instruktion, Dokumentarfilm
 80 kilometer, 1955, Instruktion, Dokumentarfilm
 Skattejagt i Østgrønland, 1959, Foto, Dokumentarfilm
 170.000 volt på havbunden, 1962, Dokumentarfilm
 I fuld gang, 1963, Dokumentarfilm
 Knud, 1965, Produktionsleder, Dokumentarfilm
 Grænsebyen Flensborg, 1968, Producent, Dokumentarfilm
 K 800 - Suite for kamera og mikrofon, 1968, Instruktion, Dokumentarfilm
 The Building of the   Trans-Iranian Railway, 1976, Instruktion, Dokumentarfilm
 Jeg alene undkom. En film om Carsten Niebuhr, 1981, Manus, Dokumentarfilm
 Theodor Christensen 1914 - 1967, 1994, Foto, Dokumentarfilm
 Historien bag kameraet, 2006, Medvirkende, Tv-dokumentar

Referencer

Eksterne henvisninger 
 
 

Filminstruktører fra Danmark
Filmproducere fra Danmark